Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 994/11/3307	Prievidza, 14.2.2012
EEČ : 2-27-13-2012

U Z N E S E N I E

Trestná vec:	obvinený XXXXX  
Prečin:	krádež

Rozhodol: 	prokurátorka Okresnej prokuratúry Prievidza
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 7. 11. 20011 asi o 00:05 hod,  v  katastri obce  XXXXX okres XXXXX, z pozemku na parcele číslo 819, patriaceho do poľnohospodárskeho pôdneho fondu odcudzil 100 kg cukrovej repy, čím spôsobil spoločnosti XXXXX XXXXX, XXXXX, 972 47, IČO XXXXX škodu vo výške 4 eur.
Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník PZ, OOPZ Nováky, uznesením sp. zn.   ORP-2414/NY-PD-2011 zo dňa 22.12.2011 začal trestné stíhanie a súčasne vzniesol obvinenie XXXXX za prečin  krádeže  v štádiu pokusu podľa § 20 k § 212 ods. 2 písm. d Trestného zákona č. 300/2005 Z. z. v znení neskorších predpisov, ktorý mal spáchať na tom skutkovom základe, že dňa 7. 11. 20011 asi o 00:05 hod,  v  katastri obce  XXXXX okres XXXXX, z pozemku na parcele číslo 819, patriaceho do poľnohospodárskeho pôdneho fondu odcudzil 100 kg cukrovej repy, čím spôsobil spoločnosti XXXXX XXXXX, XXXXX, 972 47, IČO XXXXX škodu vo výške 4 eur.

     Dňa 31.1.2012 poverený príslušník  PZ predložil tunajšej prokuratúre návrh na  podmienečné zastavenie trestného stíhania obvineného.

     Preskúmaním vyšetrovacieho spisu som zistila, že v predmetnej trestnej veci sú splnené všetky podmienky na podmienečné zastavenie trestného stíhania obvineného XXXXX. 

      Obvinený  XXXXX sa v prípravnom konaní priznal k spáchanej trestnej činnosti, vyhlásil, že spáchal skutok za ktorý je trestne stíhaný a súhlasil s podmienečným zastavením trestného stíhania. Trestná činnosť obvineného je preukázaná aj ďalšími vykonanými dôkazmi. 
	
      Skutok, ktorý obvinený spáchal je prečinom  krádeže podľa § 212 ods. 2 písm. d Trestného zákona č. 300/2005 Z. z. v znení neskorších
 predpisov. Za prečin  krádeže podľa § 212 ods. 2 písm. d Trestného zákona č. 300/2005 Z. z. v znení neskorších predpisov  umožňuje uložiť Trestný zákon trest odňatia slobody až na dva roky. 

     XXXXX, oprávnený zastupovať poškodenú spoločnosť XXXXX vypovedal, že cukrová repa im bola vrátená, škodu nahradiť preto nežiada.
    
     Podľa § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
			
     Zo správ charakterizujúcich osobu obvineného  vyplýva, že v mieste bydliska požíva dobrú povesť, v priestupkovom konaní nebol doposiaľ priestupkovo postihnutý a nebol doposiaľ ani súdne trestaný.
     
      Vzhľadom na doterajší život obvineného, spôsob spáchania trestného činu a jeho následok považujem rozhodnutie o podmienečnom zastavení trestného stíhania a skúšobnú dobu v trvaní 12 mesiacov za dostatočnú.
     
       Vzhľadom na to, že v danom prípade sú splnené všetky zákonné podmienky na podmienečné zastavenie trestného stíhania, rozhodla som tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka